Ragbi

Ragbi (izvorno rugby) podrazumijeva sve sportove koji su oblik fudbala, a razvili su se u školi Rugby u Engleskoj. Rugby union, rugby league i manje srodni američki, kanadski te australijski fudbal, razvili su se iz rugbyja. Pod pojmom rugby danas se podrazumijevaju samo rugby union i rugby league. Bit će uveden na OI 2016.

Ragbi je izmišljen oko 1845. u Ragby školi u Ragbyju, Warwickshire, Engleska, iako oblici fudbala u kojima se lopta nosila i bacala datiraju iz srednjeg vijeka (vidi srednjovjekovni fudbal). Ragbi se proširio na druge engleske javne škole u 19. vijeku i širom Britanskog carstva dok su ga bivši učenici nastavili igrati.

Ragbi se podelio na dva pravila 1895. godine, kada je dvadeset i jedan klub sa sjevera Engleske napustio Ragbi fudbalsku uniju i formirao Sjevernu fudbalsku uniju ragbija (preimenovanu u Ragbi ligu 1922.) u hotelu George, Huddersfield, zbog plaćanja igračima koji su uzeli slobodno vrijeme da bi igrali, čime je ragbi liga postala prva liga koja je imala profesionalne i plaćene igrače. Ragbi sindikat postao je profesionalan sto godina kasnije, nakon Svjetskog prvenstva u ragbiju 1995. u Južnoj Africi. Odgovarajuća svjetska tijela upravljanja su Svjetski ragbi savez (ragbi savez) i Međunarodna federacija ragbi lige (ragbi liga).
mini|Griffins RFC Kotka, ragbi tim iz Kotke, Finska, igra na Ragbi-7 turniru 2013. godine

 Pravila 

U obje vrste rugbyja (union i league) igra se ovalnom loptom koju je zabranjeno rukama dodavati prema naprijed, dok je napucavanje lopte nogom dozvoljeno u smjeru protivničkog gola. Također, bodovi se u oba sporta osvajaju polaganjem u prostor iza protivničkog gola predviđen za to ili postizanjem pogotka na način da lopta napucana nogom prođe između obje stative i iznad prečke. Pogoci se mogu postići na tri načina: pretvaranjem, drop kickom ili iz kaznenog udarca.

Najveća razlika, osim u broju igrača na terenu koji je u unionu petnaest, a leagueu trinaest, uključuje igru poslije obaranja nad protivničkim igračem:

 Igrači uniona takmiče se za posjed lopte nakon obaranja: ovisno o situaciji, igrači se mogu boriti dok je lopta na podu ispuštena od strane srušenog igrača, što prema pravilima on mora napraviti (ruck), ili mogu formirati skup uokolo igrača u posjedu lopte (maul). Za razliku od uniona, league ne dopušta nastavak igre nakon obaranja; igra se nastavlja tako da igrač na kojem je obaranje napravljeno preda loptu prema natrag korištenjem svoje kopačke (play-the-ball pravilo).
 Osim toga, ako se u leagueu pogodak ili polaganje ne ostvari unutar šest obaranja koje su napravili protivnici, ekipa koja je pretrpjela obaranja gubi posjed lopte. Union nema takvo pravilo; ekipa može stalno držati loptu u posjedu bez obzira na broj pretrpljenih obaranja, sve dok ne napravi prekršaj.

Prekidi u oba sporta uključuju skup, kada se igrači dvaju suprotstavljenih ekipa međusobno guraju nastojeći pritom izgurati protivnike što dalje i tako otvoriti put svojim brzim igračima na putu za polaganje, te lineout, vraćanje lopte u igru na način da se igrači dvaju ekipa rasporede usporedno okrenuti jedni drugima nastojeći uhvatiti loptu koju baca igrač sa strane. U leagueu, skup i dalje postoji, ali je od vrlo male važnosti zbog već opisanog načina vraćanja lopte u igru (play-the-ball pravilo). Zbog tog pravila, kao i većega naglaska na napad i dodavanja, league se razvio u dinamičniju igru od uniona, koji se smatra tradicionalnijom igrom.

 Status rugbyja u svijetu 

Rugby union, do 1995. godine isključivo amaterski sport, danas se profesionalno igra diljem svijeta, a njime dominira deset reprezentacija (poredane abecednim redom): Argentina, Australija, Engleska, Francuska, Irska, Italija, Južnoafrička Republika, Novi Zeland, Škotska i Wales. Union se igra na profesionalnoj razini u svakoj od ovih država, a status nacionalnog sporta ima na Novom Zelandu i Fijiju. U brojnim državama igra se na nižoj i slabijoj razini od već navedenih država. To su (abecednim redom): Čile, Gruzija, Japan, Kanada, Namibija, Portugal, Rumunjska, Samoa, Španija, Tonga i Urugvaj. Osim u Fijiju i Novom Zelandu, union je nacionalni sport i u većini tihookeanskih ostrvskih državica, među kojima su zapaženije rezultate ostvarili Tonga i Samoa. Fiji i Samoa takmiče se i u rugby sevensu, vrsti rugbyja u kojoj se ekipe takmiče sa samo sedam igrača na terenu, tradicionalno s velikim uspjehom.

Rugby league igra se već odavno na profesionalnom nivou u Australiji, Francuskoj, Velikoj Britaniji i na Novom Zelandu. Smatra se nacionalnim sportom u Papui Novoj Gvineji. Postoje i poluprofesionalna i amaterska natjecanja širom svijeta, među kojima se ističu ona u Rusiji, Walesu, Škotskoj, Srbiji, Libanonu, Južnoafričkoj Republici, Japanu, Kanadi, SAD-u, Fijiju, Cookovim ostrvima i Tongi.

 Kulturni utjecaj 

U Ujedinjenom Kraljevstvu postoji izreka da "fudbal igra gospoda, a gledaju huligani, dok rugby (union) igraju huligani, a gleda gospoda." U većini država u kojoj se tradicionalno igra neki od oblika rugbyja, na union se gleda kao na amaterski sport kojega igraju pripadnici srednjega i višega sloja društva, što je uočljivo zbog velikoga broja mladih igrača koji dolaze iz privatnih škola, za razliku od leaguea, kojega igra većinom radnička klasa i pritom bivaju plaćeni, dakle, profesionalci su. Za razliku od situacije u Engleskoj, union ima više poklonika među srednjom klasom u Walesu, Cornwallu, Škotskoj, južnoj Francuskoj i otočnim državicama u Tihom okeanu.

Zbog prirode same igre koja omogućava gotovo neograničeni tjelesni kontakt između igrača bez ili s vrlo malo zaštite, najstrože se kažnjava nesportsko ponašanje, što je logično pošto i najmanje nepoštivanje pravila može uzrokovati ozbiljne povrede ili čak smrt. Iz toga razloga, suci se strogo drže svih pravila.

Navijači i ljudi vezani za rugby nazivaju se ponekad treizistes stvorivši tako izvedenicu iz francuskoga jezika koja označava sam naziv sporta (jeu a treize). Osim u samoj Francuskoj i državama gdje je francuski službeni jezik, taj naziv se udomaćio i u državama gdje se koristi i engleski kao službeni jezik.

Na Novom Zelandu, igranje bilo koje vrste rugbyja (najčešće je to union), znači potvrđivanje muškosti i hrabrosti, ne samo za starosjedilački narod Maora, već i za bijele doseljenike, što se najbolje očituje u haki, ratnom plesu kojega All Blacks plešu prije početka svake imalo važnije utakmice.

Početkom 1972. je na inicijativu grupe intelektualaca, u Zenici inicirano osnivanje ragbi kluba Zenica. 5.03.1972. je održan prvi sastanak, a prvi trening održan 08.03.1972. Od 1978. Ragbi Klub Zenica preuzima ime Ragbi Klub Čelik. 
 Također pogledajte 

 Rugby league
 Istorija rugby leaguea
 Rugby union
 Povijest rugby uniona
 Nogomet

Reference

 Vanjski linkovi 
 Ragbi klub Čelik Zenica


Kategorija:Sport